Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Attīstības plānošanas sistēmas likumā**

(Nr.930/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi**  **(4)** | **Ministru kabineta atzinums** | **Komisijas atzinums** |
|  | Izdarīt Attīstības plānošanas sistēmas likumā (Latvijas Republikas Saeimas un Ministru Kabineta Ziņotājs, 2008, 13.nr.; Latvijas Vēstnesis, 2010, 51./52., 178., 205.nr.; 2011, 103.nr.) šādus grozījumus: |  |  |  |  |
| **3.pants. Attīstības plānošana un tās sistēma**  (1) Attīstības plānošana ir principu, mērķu un to sasniegšanai nepieciešamās rīcības izstrāde nolūkā īstenot politiski noteiktas prioritātes un nodrošināt sabiedrības un teritorijas attīstību.  (2) Attīstības plānošanas sistēma aptver politikas un teritorijas attīstības plānošanu, kā arī nodrošina attīstības plānošanas sasaisti ar finanšu plānošanu un valsts un pašvaldību institūciju pieņemto lēmumu savstarpējo saskaņotību. | 1. Papildināt 3.pantu ar trešo daļu šādā redakcijā:  "(3) Attīstības plānošanas dokumentus valsts aizsardzības politikas jomā nosaka Nacionālo bruņoto spēku likums un Nacionālās drošības likums." |  |  |  |  |
| **12.pants. Attīstības plānošanas sistēmas vadība un koordinācija**  (1) Ministru prezidents nodrošina Latvijas ilgtspējīgas attīstības stratēģijas un Nacionālā attīstības plāna izstrādi, īstenošanas uzraudzību un koordināciju, kā arī citu plānošanas dokumentu īstenošanas uzraudzību un koordināciju, izņemot vietējā līmeņa attīstības plānošanas dokumentus.  (2) Šā panta pirmajā daļā minēto uzdevumu izpildei izveido Pārresoru koordinācijas centru, kas ir Ministru prezidenta pakļautībā esoša tiešās pārvaldes iestāde. Šā centra kompetenci un iesaisti lēmumu pieņemšanā nosaka Ministru kabinets. Pārresoru koordinācijas centra atzinumi ir obligāti izskatāmi, ņemot vērā attiecīgajā institūcijā noteikto lietu izskatīšanas kārtību.  (3) Katra ministrija, īpašu uzdevumu ministra sekretariāts un Pārresoru koordinācijas centrs nodrošina savā kompetencē esošo attīstības plānošanas dokumentu atbilstību hierarhiski augstākiem plānošanas dokumentiem, kā arī attīstības plānošanas sistēmu regulējošiem normatīvajiem aktiem.  (4) Pārresoru koordinācijas centrs izvērtē nacionālā līmeņa attīstības plānošanas dokumentu savstarpējo saskaņotību un atbilstību normatīvo aktu prasībām.  (5) (Izslēgta no 01.01.2012. ar 16.06.2011. likumu)  (6) Plānošanas reģioni nodrošina vietējā un reģionālā līmeņa attīstības plānošanas dokumentu savstarpējo saskaņotību un atbilstību hierarhiski augstākiem attīstības plānošanas dokumentiem, kā arī attīstības plānošanas dokumentu sistēmu regulējošiem normatīvajiem aktiem.  (7) Ministru kabinets nosaka attīstības plānošanas dokumentu saskaņošanas kārtību, ciktāl likumā nav noteikts citādi.  (8) Vienu reizi divos gados Ministru kabinets organizē publisku diskusiju par valsts attīstības virzieniem un prioritātēm, kā arī to īstenošanas gaitu.  (9) Pārskatu par valsts attīstības plānošanas sistēmas darbību Ministru prezidents ietver savā ikgadējā ziņojumā Saeimai par Ministru kabineta paveikto un iecerēto darbību.  (10) Pirmajā un trešajā gadā pēc Saeimas vēlēšanām Ministru prezidents ziņo Saeimai par valsts ilgtspējīgu attīstību un Latvijas ilgtspējīgas attīstības stratēģijas īstenošanu attiecīgajā laikposmā. | 2. Izteikt 12.pantu šādā redakcijā:  "12.pants. Attīstības plānošanas sistēmas organizēšana, koordinācija un vadība  (1) Ministru prezidents nodrošina Latvijas ilgtspējīgas attīstības stratēģijas un Nacionālā attīstības plāna izstrādi, īstenošanas uzraudzību un koordināciju, kā arī citu nacionālā līmeņa plānošanas dokumentu īstenošanas uzraudzību un koordināciju. Valsts ilgtermiņa attīstības plānošanai un novērtēšanai izveido Nacionālo attīstības padomi, kuru vada Ministru prezidents.  (2) Nacionālā attīstības padome ir koleģiāla institūcija, kuras sastāvā ir izglītības un zinātnes ministrs, vides aizsardzības un reģionālās attīstības ministrs, ekonomikas ministrs, finanšu ministrs, Latvijas Pašvaldību savienības priekšsēdis un Saeimas atbildīgās komisijas pārstāvis. Nacionālās attīstības padomes nolikumu apstiprina Ministru kabinets.  (3) Nacionālās attīstības padomes Sabiedriskā konsultatīvā padome ir Reformu vadības grupa. Reformu vadības grupas sastāvu un kompetenci nosaka Ministru kabinets.  (4) Šā panta pirmajā daļā minēto uzdevumu izpildi īsteno un koordinē Pārresoru koordinācijas centrs – Ministru prezidenta pakļautībā esoša valsts attīstības plānošanas un koordinācijas vadošā (augstākā) tiešās pārvaldes iestāde. Pārresoru koordinācijas centrs, nodrošinot Nacionālās attīstības padomes uzdevumu izpildi, ir tiesīgs izveidot ekspertu komisiju.  (5) Pārresoru koordinācijas centrs, izvērtējot valsts ilgtermiņa attīstības modeļus, izstrādā hierarhiski augstākos nacionālā līmeņa attīstības plānošanas dokumentus un koordinē to īstenošanu, organizē un īsteno nozaru politiku savstarpējo koordināciju un pārresorisko uzraudzību, izstrādā priekšlikumus valsts reformu īstenošanai un resursu pārdalei atbilstoši valsts attīstības prioritātēm un politiskajām vadlīnijām, kā arī pilda citas normatīvajos aktos noteiktās funkcijas un Ministru kabineta un Ministru prezidenta dotos analītiskos uzdevumus.  (6) Lai nodrošinātu Pārresoru koordinācijas centra funkciju izpildi, Pārresoru koordinācijas centra vadītājs var sniegt Saeimas deputātiem un Ministru kabineta locekļiem priekšlikumus par valsts attīstības plānošanu.  (7) Valsts pārvaldes iestādes nodrošina savā kompetencē esošo attīstības plānošanas dokumentu atbilstību hierarhiski augstākiem plānošanas dokumentiem, kā arī attīstības plānošanas sistēmu regulējošiem normatīvajiem aktiem.  (8) Plānošanas reģioni nodrošina vietējā un reģionālā līmeņa attīstības plānošanas dokumentu savstarpējo saskaņotību un atbilstību hierarhiski augstākiem attīstības plānošanas dokumentiem, kā arī attīstības plānošanas sistēmu regulējošiem normatīvajiem aktiem.  (9) Ministru kabinets nosaka attīstības plānošanas dokumentu saskaņošanas kārtību, ciktāl šajā likumā nav noteikts citādi.  (10) Pirmajā un trešajā gadā pēc Saeimas vēlēšanām Ministru prezidents savā ikgadējā ziņojumā Saeimai ietver informāciju par valsts ilgtspējīgu attīstību, Latvijas ilgtspējīgas attīstības stratēģijas īstenošanu un Nacionālā attīstības plāna izpildi attiecīgajā laikposmā." | **1**  **2**  **3** | **Deputāts E.Cilinskis**  Papildināt likumprojekta 2.pantā minēto likuma 12.panta 2.daļu pēc vārdiem „finanšu ministrs” ar vārdiem „Valsts prezidenta pārstāvis”.  **Juridiskais birojs**  Papildināt likumprojekta 2. pantā piedāvāto 12. panta otro daļu pēc vārda „Saeimas” ar vārdiem „par attīstības plānošanas sistēmu”.  **Juridiskais birojs**  Izslēgt likumprojekta 2. pantā piedāvāto 12. panta otrās daļas otro teikumu un ceturtās daļas otro teikumu, vienlaikus izsakot 12. panta trešo daļu šādā redakcijā:  „(3) Nacionālās attīstības padomes nolikumu apstiprina Ministru kabinets. Nolikumā var noteikt arī komisijas, darba grupas vai citas institūcijas, kuras izveido, lai sniegtu atbalstu Nacionālās attīstības padomei tās uzdevumu pildīšanā.” |  |  |
|  | 3. Papildināt pārejas noteikumus ar 7.punktu šādā redakcijā:  "7. Ministru kabinets šā likuma 12.panta otrajā daļā minētos noteikumus izdod līdz 2014.gada 1.februārim." |  |  |  |  |
|  |  | **4** | **Juridiskais birojs**  *Vēršam uzmanību, ka likumprojektam nav noteikts spēkā stāšanās laiks. Likumprojekta stāšanās spēkā vispārējā kārtībā nozīmētu tā darbību jau pirms 2014. gada 1. janvāra.* |  |  |